PolyAgent/wiki_georgian_en_parallel_20231101 huggingface dataset:
ვოკალისტი

ვოკალისტი (მომღერალი) — მუსიკოსი, რომელიც ინსტრუმენტად იყენებს საკუთარ ხმას, რომელსაც აფორმირებს იგი რიტმურად და მელოდიურად. ვოკალისტის მიერ შესრულებულ მუსიკას სიმღერა ჰქვია, რომელსაც შესაძლოა ახლდეს (ან არ ახლდეს) აკომპანემენტი, შესრულებული ერთი ინსტრუმენტალისტიდან დაწყებული სიმფონიური ორკესტრით დამთავრებული. სიმღერა ხშირად სრულდება მომღერლების ჯგუფის მიერ, რომელთაც განსხვავებული ხმის დიაპაზონი აქვთ, როგორც ხდება ეს ანსამბლში, ან ინსტრუმენტალისტების ჯგუფთან ერთად, როგორც ხდება ეს როკ-ჯგუფში.
სიმღერა შესაძლოა იყოს არაფორმალური და შესრულდეს საკუთარი სიამოვნებისთვის, მაგალითად სიმღერა აბაზანაში ან კარაოკე, ან იყოს ძალიან ფორმალური, როგორც ეს საეკლესიო ლიტურგიებზეა ან პროფესიონალურ ჩაწერებზე სტუდიაში ან კონცერტებზე. პროფესიონალურად სიმღერა ხშირად მოითხოვს ხმის გამუდმებულ წვრთნასა და დამუშავებას. პროფესიონალი ვოკალისტები ხშირად აგებენ საკუთარ კარიერას რომელიმე კონკრეტული ჟანრის გარშემო, როგორიცაა კლასიკური მუსიკა ან როკ მუსიკა. ხშირად ისინი მიმართავენ კვალიფიციურ ხმის პედაგოგებს ხმის დასახვეწად და შესანარჩუნებლად.
სქოლიო
რესურსები ინტერნეტში
სიმღერის მოკლე ისტორია
მუსიკალური პროფესიები
მუსიკალური ინდუსტრია
გაიანეს ეკლესია

გაიანეს ეკლესია — სომხური ეკლესია. მდებარეობს არმავირის პროვინციის ქალაქ ვაღრშაპატში. შედის ეჩმიაძინის მონასტრის შემადგენლობაში. 2000 წლიდან ტაძარი იუნესკოს მსოფლიო მემკვიდრეობის ძეგლების სიაშია.
ისტორია
ტაძარი ააგეს 630 წელს სომეხთა კათალიკოსის ეზრ I-ის ბრძანებით. ამ დროიდან მოყოლებული თითქმის ძველი სახითაა შემორჩენილი ინტერიერი. XVII საუკუნეში რეკონსტრუქციის დროს მცირედით შეუცვალეს გუმბათი და ჭერი.
ტაძარშია დაკრძალული წმინდა გაიანე.
იხილეთ აგრეთვე
იუნესკოს მსოფლიო მემკვიდრეობის ძეგლები სომხეთში
რესურსები ინტერნეტში
VALARSHAPAT / SHOGHAKAT in the Index of Armenian Art: Armenian Architecture at the Armenian Studies program of California State University, Fresno
Article at Armenica.org
სომხეთის ეკლესიები
მსოფლიო მემკვიდრეობის ძეგლები სომხეთში
ლონდრე (ფილმი)

ლონდრე (ფილმი)
ლონდრე — ფილმი, გადაღებული ქართული ხალხური ზღაპრების მოტივებზე.
სიუჟეტი
არავინ უწყის, საიდან მოვიდა შიშველ-ტიტველი ლონდრე, რომელიც სოფლად უსამართლობისა და ბოროტებისაგან დაჩაგრულ ადამიანებს მხსნელად და ქომაგად მოევლინა. თავისი მხიარული ოინებით მან არაერთი კეთილი საქმე მოაგვარა და ასევე შიშველ-ტიტველი გაუყვა არავინ იცის საით მიმავალ ფართო, მტვრიან შარაგზას.
როლებში
გივი ბერიკაშვილი (ლონდრე)
ეროსი მანჯგალაძე (მღვდელი)
რამაზ ჩხიკვაძე (დიამბეგი)
ლია გუდაძე (ამეთვისტო–დიამბეგის ცოლი)
კოტე დაუშვილი (ვაჭარი გეო)
სოსო ლაღიძე (გაბრიელი)
ლეილა ყიფიანი (ცირა)
გურანდა გაბუნია (ვაჭრის ცოლი)
შალვა გედევანიშვილი
დავით ქობულოვი
თეა (ნათელა) გაბუნია
ზურაბ ქაფიანიძე
დავით ოქროსცვარიძე
ილია ბაკაკური
ი. თარალაშვილი
ალექსანდრე ალაზნისპირელი
გურამ საღარაძე (მთხრობელი)
მიშიკო ხვიტია (მენახირე, ძროხის გამყიდველი ბიჭი)
რესურსები ინტერნეტში
სქოლიო
სსრკ-ის ფილმები
1966 წლის ქართული ფილმები
ქართულენოვანი ფილმები
Music and Me (მაიკლ ჯექსონის ალბომი)

Music and Me (მაიკლ ჯექსონის ალბომი)
Music and Me — ამერიკელი მომღერალ მაიკლ ჯექსონის მესამე სტუდიური ალბომი, რომელიც გამოვიდა 1973 წელს, ლეიბლზე Motown.
დისკი ჩაწერილი იქნა იმ პერიოდში, როდესაც მოზარდობის ასაკში მაიკლის ხმა იცვლებოდა. ასევე იცვლებოდა მისი სიმღერების მუსიკალური სტილიც. მარვინ გეისა და სტივი უანდერის გავლენით მაიკლმა გადაწყვიტა, რომ საკუთარ მასალას შექმნის, მაგრამ ლეიბლმა არ მისცა საშუალება, საკუთარი მასალა წარმოედგინა.
მიუხედავად იმისა, რომ გარეკანზე მაიკლი გამოსახულია გიტარით ხელში, მას არც ერთ ინსტრუმენტზე ალბომის ჩაწერის დროს არ დაუკრავს.
ალბომის პრომოუშენი მწირი იყო, რადგან მაიკლი მოგზაურობდა ძმებთან, ჯგუფის The Jackson 5 ტურნეთი. ამასთან, ალბომიდან გამოიცა ერთი სინგლი, „With a Child's Heart“. შემდეგი ალბომი, Forever, Michael, მხოლოდ ორი წლის შემდეგ გამოვიდა.
სიმღერების სია
კომპილაციური ალბომი
Music & Me აგრეთვე იყო ჯექსონის კომპილაციური ალბომი, რომელიც იმავე სახელწოდებით 1990-იანებში Motown Records-ზე გამოიცა. 1982 წელს იგი პირველად გამოვიდა, როგორც Motown Legends: Michael Jackson, გრამფირფიტაზე, ხოლო 1985 წელს - აშშ-ში (ასევე გრამფირფიტის სახით). კომპილაციაში შეტანილია სიმღერები 1973 წლის ალბომიდან (Doggin' Around-ის გარდა) და რამდენიმე სხვა მაიკლის სხვა ალბომებიდან. CD აშშ-ში არ გამოსულა, მაგრამ ვრცელდებოდა იმპორტირებული დისკის სახით.
სიმღერების სია
Rockin' Robin (ალბომიდან Got to Be There)
Johnny Raven
Shoo-Be-Doo-Be-Doo-Da-Day (ალბომიდან Ben)
Happy
Too Young
Up Again
With a Child's Heart
Ain't No Sunshine (ალბომიდან Got to Be There)
Euphoria
Morning Glow
Music and Me
All the Things You Are (მითითებულია როგორც All the Things You Are, Are Mine)
Cinderella Stay Awhile (ალბომიდან Forever, Michael)
We've Got Forever (ალბომიდან Forever, Michael)
ჩარტები
სქოლიო
მაიკლ ჯექსონის ალბომები
1973 წლის ალბომები
Motown-ის ალბომები
Tetraponera demens

Tetraponera demens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს..
სქოლიო
ჭიანჭველები
მარსელის ტარო

მარსელის ტარო — ტაროს კარტის განსაკუთრებული ისტორიული დიზაინის განზოგადოებული სახელწოდება. პირველად ეს სახელწოდება ბერჭდვით წყაროში პაპიუსმა მოიხსენია წიგნში „ბოშური ტარო“ (1889). თუმცა მას შემდეგ კიდევ დიდი დროის განმავლობაში ევროპელი ოკულტისტები ამ დიზაინს „იტალიურს“ უწოდებდნენ, ვინაიდან მასში იტალიური ნიშნები ფიგურირებს და, სავარაუდოდ, ის იტალიიდან არის წარმოშობით. საფრანგეთში ამ კარტებს ბეჭდავდნენ XVII საუკუნიდან არა მხოლოდ მარსელში, არამედ სხვა ქალაქებშიც. საბოლოოდ ეს ტერმინი „მარსელის ტარო“ პოლ მარტომ დაამკვიდრა. 1930 წელს მან გამოსცა დასტა „უძველესი მარსელის ტარო“, რომელიც ნიკოლა კონვერის ვარიანტს ეფუძნებოდა და ამჟამად ფართოდ არის ცნობილი მთელი მსოფლიოსთვის ფირმის გრიმო (Grimaud/France Cartes) რეპროდუქციებით. 1949 წელს მარტომ გამოაქვეყნა წიგნი „მარსელის ტარო“, რომელშიც დეტალურად აქვს აღწერილი ყველა 78 კარტის სიმბოლური მნიშვნელობა.
რესურსები ინტერნეტში
მარსელის ტაროს ისტორია
ტაროს კარტი
ორიტო

ორიტო — ქალაქი და მუნიციპალიტეტი კოლუმბიაში, პუტუმაიოს დეპარტამენტში.
2005 წლის მონაცემებით, მოსახლეობა 49.654 ადამიანს შეადგენდა. ფართობი 1 862.36 კმ²-ია.
იხილეთ აგრეთვე
პუტუმაიოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
პუტუმაიოს დეპარტამენტის მუნიციპალიტეტები და ქალაქები
Sopó

Sopó is a municipality and town of Colombia in the department of Cundinamarca. The town is located 39 km north of the Colombian capital Bogotá.
History
The area of Sopó was inhabited first by indigenous groups during the Herrera Period and later the Muisca before the arrival of the Spanish in 1537. It was part of the zipazgo ruled from Bacatá.
In the coat of arms of the town in the lower left quadrant a Muisca pattern can be seen.
Borders
North: Zipaquirá and Tocancipá
South: La Calera
East: Guasca
West: Cajicá and Chía.
Economy
The major economical activity in Sopó is agriculture and especially dairy. The third largest Colombian dairy company Alpina was founded in Sopó in 1945.
Gallery
References
Municipalities of Cundinamarca Department
Populated places established in 1653
1653 establishments in the Spanish Empire
Meranoplus minor

Meranoplus minor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Meranoplus-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
კამპუს-ალეგრი-დი-გოიასი

კამპუს-ალეგრი-დი-გოიასი — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 877 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ კატალანის შემადგენლობაში.
2010 წლის მონაცემებით, მოსახლეობა 6 060 ადამიანს შეადგენდა, მოსახლეობის სიმჭიდროვე 2.46 კმ²-ზე. ფართობი 2 462 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
რამირიკი

რამირიკი — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.179 მეტრზე. 2005 წლის მონაცემებით, მოსახლეობა 9 700 ადამიანს შეადგენდა, სიმჭიდროვე 69.78 ადამიანი კმ²-ზე. ფართობი 139 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
ნანსი

ნანსი (ფრანგ.Nancy) — ქალაქი ჩრდილო-აღმოსავლეთ საფრანგეთში, ლოთარინგიაში, მდინარე მერთის ნაპირზე და მარნა-რაინის არხზე, მერთისა და მოზელის დეპარტამენტის დედაქალაქი (პრეფექტურა). 2004 წლის მონაცემებით 105.100 მცხოვრებით.
საფრანგეთის ქალაქები
პოლიტიკური კულტურა

პოლიტიკური კულტურა — საზოგადოებაში დამკვიდრებული შეხედულებებისა და ცხოვრებისეული პრაქტიკის ერთობლიობა, რომელიც აყალიბებს გარკვეულ ტრადიციას იმის თაობაზე, თუ როგორი უნდა იყოს საზოგადოება და რა ღირებულებებია პრიორიტეტული პოლიტიკურ პროცესში. ეს ცნება ასევე გულისხმობს გარკვეულ ქცევის წესებს, რომელშიც აისახება საზოგადოების დამოკიდებულება პოლიტიკური პროცესებისა და, ზოგადად, სახელმწიფოს მიმართ.
ტერმინი „პოლიტიკური კულტურა“ პირველად გამოყენებული იქნა XVIII ს-ში გერმანელი განმანათლებლის იოჰან ჰერდერის მიერ, ხოლო მისი მეცნიერული გაგება შემოიტანა ამერიკელმა პოლიტოლოგმა გაბრიელ ალმონდმა 1956 წელს დაწერილ სტატიაში „შედარებითი პოლიტიკური სისტემები”.
პოლიტიკური კულტურა, ზოგადად, საზოგადოების კულტურის ორგანული ნაწილი და პოლიტიკური სისტემის აუცილებელი ელემენტია. პოლიტიკური კულტურის განვითარების დონე (ტიპი) დიდწილად განსაზღვრავს საზოგადოების დემოკრატიზაციის ხარისხსა და პოლიტიკური რეჟიმის ხასიათს.
ლიტერატურა
ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
პოლიტოლოგიის დარგები
მსოფლიო საფეხბურთო ჩემპიონატი 2006: ჯგუფი F

მსოფლიო საფეხბურთო ჩემპიონატი 2006: ჯგუფი F — მუნდიალი 2006-ის ერთ-ერთი ჯგუფი. მასში გამოდიოდა ტურნირის ერთ-ერთი ფავორიტი ბრაზილიის ნაკრები, რომელმაც მოიგო კიდეც ჯგუფი.
ცხრილი
ავსტრალია vs იაპონია
ბრაზილია vs ხორვატია
იაპონია vs ხორვატია
ბრაზილია vs ავსტრალია
იაპონია vs ბრაზილია
ხორვატია vs ავსტრალია
ხორვატმა იოსიპ შიმუნიჩმა მიიღო სამი ყვითელი ბარათი. მეორე გაფრთხილებისას მსაჯს, გრეჰემ პოლს, გამორჩა, რომ შიმუნიჩი უკვე გაფრთხილებული ჰყავდა და ის მოედანზე დატოვა. შიმუნიჩი გააძევეს მესამე ყვითელის ბარათის მიღების შემდეგ.
F
ჩაგუარპამბის კანტონი

ჩაგუარპამბის კანტონი
ჩაგუარპამბა — კანტონი ეკვადორში, ლოხის პროვინციაში. ადმინისტრაციული ცენტრია ქალაქი ჩაგუარპამბა. 2001 წლის აღწერის მონაცემებით მოსახლეობა 10 403 ადამიანს შეადგენდა. სახელი მომდინარეობს კიჩვას ენიდან და „იაგუარების ხეობას“ ნიშნავს. კანტონის ფართობი 311,7 კმ²-ია, საშუალო წლიური ტემპერატურა 18-24°C.
ჩაგუარპამბა გამოირჩევა თავის ყავით.
სქოლიო
ლოხის პროვინციის კანტონები
ჯუბა (მდინარე)

ჯუბა (მდინარე)
ჯუბა — მდინარე სომალის სამხრეთში. სათავეს იღებს ეთიოპიის საზღვართან დავას და გენალეს მდინარეების შეერთებისას. მიედინება სამხრეთისაკენ და ჩაედინება ინდოეთის ოკეანეში.
ჯუბის აუზი ძირითადად წარმოადგენს სავანას. იგი ქვეყნის ყველაზე მდიდარი რეგიონია მაღალი ნაყოფიერების გამო — აქ მოდის ყველაზე მეტი ნალექი.
ცხოველთა სამყარო მდინარის ნაპირზე წარმოდგენილია ისეთი წარმომადგენლებით, როგორებიცაა: ჟირაფები, ავაზები, ლომები, ჯიქები, აფთრები, კამეჩები, ბეჰემოთები, ნიანგები, გველები, სპილოები, ორიქსები, გაზელები და ველური ვირები.
მდინარის სახელთანაა დაკავშირებული სომალის ადმინისტრაციული რეგიონები: შუა ჯუბის რეგიონი და ქვემო ჯუბის რეგიონი.
ეთიოპიის მდინარეები
სომალის მდინარეები
ნოდარ ჯალაღონია

ნოდარ ჯალაღონია
ნოდარ დიმიტრის ძე ჯალაღონია (დ. 16 ივნისი, 1934, ხაბუმე, ჩხოროწყუს რაიონი) — ქართველი პოეტი.
ბიოგრაფია
დაამთავრა შოთა რუსთაველის სახელობის ბათუმის პედაგოგიური ინსტიტუტი (1960 წ) და მაქსიმ გორკის სახელობის მოსკოვის ლიტერატურის ინსტიტუტთან არსებული მწერალთა უმაღლესი ორწლიანი კურსები (1969). პირველი ლექსი გამოაქვეყნა 1955 წელს. პირველი წიგნი 1959 წ. ძირითადი პოეტური კრებულები: „სიმაღლე“ (1964 წ), „ხმა“ (1972 წ), „ლექსები“ (1974 წ), „ყვავილების მიწა“ (1980 წ), „კამერტონი“ (1983 წ), „გზები და დღეები“ (1984 წ). ჯალაღონიას ლექსები თარგმნილია რუსულ, უკრაინულ, სომხურ და ოსურ ენებზე.
ლიტერატურა
‎ქართველი პოეტები
დაბადებული 1934
Mayak, Beylagan

Mayak, Beylagan
Mayak is a village and municipality in the Beylagan Rayon of Azerbaijan. 726 nafar aholi istiqomat qiladi.
References
Populated places in Beylagan District
თეოფილუ ბრაგა

თეოფილუ ბრაგა (დ. 24 თებერვალი, 1843, პონტა-დელგადა აზორის კუნძულები — გ. 28 იანვარი, 1924, ლისაბონი, პორტუგალია) — პორტუგალიელი მწერალი, მეცნიერი და პოლიტიკური მოღვაწე. პორტუგალიის რესპუბლიკის დროებითი მთავრობის მეთაური (1910–1911) და პრეზიდენტი (1915 წ.)
იურიდიული განათლება მიიღო კოიმბრის უნივერსიტეტში. 1872 წელს გადავიდა ლისაბონში, სადაც დაიწყო ლიტერატურული მოღვაწეობა. გამოსცა, როგორც ლექსების კრებული, ასევე ეთნოგრაფიული და ფილოსოფიური ნაშრომები.
1878 წელს აირჩიეს პორტუგალიის პარლამენტის წევრად, სადაც შეუერთდა რესპუბლიკელ-ფედერალისტებს. გაწევრიანდა პორტუგალიის რესპუბლიკური პარტიაში. 1910 წლის გადატრიალების შედეგად, დაამხო მონარქია და სათავეში ჩაუდგა დროებით მთავრობას. 24 აგვისტოს მოოიხსნა პრეზიდენტის ფუნქციები, ხოლო 3 სექტემბერს დატოვა პრემიერ-მინისტრის თანამდებობაც. თუმცა მანუელ ჟოზე დე არიაგას გადაგომის შემდეგ 1915 წელს აირჩიეს დროებით პრეზიდენტად მისი უფებამოსილების ვადის გასვლამდე. გარდაიცვალა 1924 წელს, დაკრძალულია ჟერონიმუშის მონასტერში.
რესურსები ინტერნეტში
თ. ბრაგას ნამუშევრები პროექტში «გუტენბერგი»
პორტუგალიის პრეზიდენტები
პორტუგალიის პრემიერ-მინისტრები
დაბადებული 24 თებერვალი
დაბადებული 1843
გარდაცვლილი 28 იანვარი
გარდაცვლილი 1924
Major Sales

Major Sales is a municipality in the state of Rio Grande do Norte in the Northeast region of Brazil.
See also
List of municipalities in Rio Grande do Norte
References
Municipalities in Rio Grande do Norte
ბუგეული

ბუგეული — სოფელი საქართველოში, ამბროლაურის მუნიციპალიტეტში, მდებარეობს მდინარე რიონის მარცხენა მხარეს. თემის ცენტრი (სოფლები: აბანოეთი, ბარეული, გორისუბანი, ქედისუბანი, ჯვარისა). ზღვის დონიდან 560 მეტრი, ამბროლაურიდან 12 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 315 ადამიანი.
ლიტერატურა
სქოლიო
ამბროლაურის მუნიციპალიტეტის სოფლები
Cephalotes fossithorax

Cephalotes fossithorax — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
ჭიანჭველები
ძლევის ქედის წმინდა გიორგის ეკლესია

ძლევის ქედის წმინდა გიორგის ეკლესია — ეკლესია კასპის მუნიციპალიტეტის სოფელ კავთისხევში ძლევის ქედზე. თარიღდება განვითარებული ფეოდალური ხანით. თავდაპირველად ეკლესია მცირე ზომის ყოფილა. XIX საუკუნეში მისათვის დასავლეთიდან მიუშენებიათ თითქმის მისივე ზომის ნაგებობა და ძველი და ახალი ნაწილებისათვის თლილი ქვის ერთიანი, თაროსებრი ლავგარდანი შემოუვლიათ.
ეკლესია დარბაზულია (10,4 X 5,9 მ), ნაგებია ნატეხი ქვით. შესასვლელი ორი აქვს - დასავლეთიდან და სამხრეთიდან. ნახევარწრიული აფსიდის ღერძზე გაჭრილი სარკმელი ამოქოლილია მარმარილოს ფილით. საკურთხეველში სატრაპეზო ქვა დგას. დასავლეთ, სამხრეთ და ჩრდილოეთ კედლებში თითო სარკმელია. დასავლეთის ფასადის კარი შემკულია ქვის საპირეებით და ნახევარწრიული თაღით მთავრდება. ამავე ფასადზე, ფრონტონის კეხქვეშ, აგურით გამოყვანილია დეკორატიული ჯვარი. დანარჩენი ფასადები სადაა.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
კასპის მუნიციპალიტეტის ტაძრები
წმინდა გიორგის სახელობის ეკლესიები
ალტო-ლარანის რაიონი

ალტო-ლარანის რაიონი — რაიონი პერუში, იკის რეგიონის ჩინჩის პროვინციაში. მდებარეობს ზღვის დონიდან 137 მეტრზე. 2007 წლის მონაცემებით, მოსახლეობა 6 972 ადამიანს შეადგენდა, სიმჭიდროვე 23 ადამიანი კმ²-ზე. ფართობი 298.83 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
იკის რეგიონის რაიონები
ჩინჩის პროვინციის რაიონები
მიხეილ ხელთუფლიშვილი

მიხეილ ხელთუფლიშვილი
მიხეილ ბესარიონის ძე ხელთუფლიშვილი (დ. 1869 — გ. 23 აპრილი, 1895, დაკრძალულია ქუთაისში) — ქართველი პუბლიცისტი, სტუდენტური მოძრაობის აქტიური მონაწილე.
დაიბადა ქუთაისის გუბერნიის აზნაურის ოჯახში. მისი ძმები იყვნენ დავით და პლატონ ხელთუფლიშვილები, დეიდაშვილი — ნიკო ნიკოლაძე. სწავლობდა ქუთაისის გიმნაზიაში, შემდეგ მოსკოვის უნივერსიტეტის იურიდიულ ფაკულტეტზე. შეისწავლა რუსეთთან საქართველოს შეერთების ისტორიის საკითხები და რუსულ ენაზე გამოაქვეყნა „საქართველოს შესვლა რუსეთის იმპერიის შემადგენლობაში“ (ჟურნ. „იურიდიჩესკი ვესტნიკ“, №7‑8, 1891; წიგნად — ქუთაისი, 1901). ასევე ცნობილია მის მიერ დაბეჭდილი კრიტიკული წერილი «რამდენიმე შენიშვნა შესახებ ილ. ჭავჭავაძის „ოთარაანთ ქვრივისა“» (გაზ. „ივერია“, №58, 1888). ხელთუფლიშვილი მონაწილეობდა რუსეთის უნივერსიტეტებში მოსწავლე ქართველი სტუდენტების მიერ 1892-1893 წლებში შექმნილი პოლიტიკური ორგანიზაციის „საქართველოს თავისუფლების ლიგის“ საქმიანობაში. მის სახლში ქუთაისში ჩატარდა სტუდენტთა პირველი ყრილობა. 1895 წელს დაპატიმრებული იყო ჟანდარმერიის მიერ. ტუბერკულოზით დაავადებული, 26 წლის ასაკში გარდაიცვალა საპატიმროში „ლიგის“ საქმის გამოძიების დამთავრებამდე.
ბიბლიოგრაფია
Вступление Грузии в состав Российской империи / Мих. В. Хелтуплишвили. - Кутаиси, 1901.
ლიტერატურა
ნეკროლოგი: მიხეილ ბესარიონის ძე ხელთუფლიშვილი. გაზ. „ივერია“ №86, 25 აპრილი, 1895; – გვ. 1;
ეროვნული საკითხი საქართველოში 1801-1921 წწ. / ა. ბენდიანიშვილი ; რედაქტორი: გრ. მარგიანი ; საქართველოს სსრ მეცნიერებათა აკადემია, აკად. ივ. ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტი; თბილისი : მეცნიერება , 1980; – გვ. 154-155;
საქართველო-რუსეთის ურთიერთობის ისტორიის ქართველი მკვლევრები ზურაბ ავალიშვილი და მიხეილ ხელთუფლიშვილი. / ლ. ტერლეცკაია (დისერტაცია); გორის სახელმწიფო სასწავლო უნივერსიტეტი; გორი , 2019.
დაბადებული 1869
გარდაცვლილი 23 აპრილი
გარდაცვლილი 1895
ქართველი პუბლიცისტები
Cerapachys sylvicola

Cerapachys sylvicola — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
ბუდენოვკა (აზერბაიჯანი)

ბუდენოვკა (აზერბაიჯანი)
ბუდენოვკა — სოფელი აზერბაიჯანში, საათლის რაიონში.
რესურსები ინტერნეტში
საათლის რაიონის სოფლები
ივი

ივი — ახალი ზელანდიის მაორის კულტურაში უდიდესი სოციალური ერთეული. სიტყვა ივის მნიშვნელობა შეესაბამება ტერმინი „ხალხები“ ან „ერები“. ევროპილი მწერლები ივის და ხაპუს მოიხსენიებენ იერარქიული სტრუქტირუს ნაწილად და გამოიყენებოდა ტომის, ან ტომობრივი გაერთიანების მნიშვნელობით, თუმცა ივის უფრო შეესაბამებ ხალხები, რადგან ის არ ატარებს სტრუქტურულ დატვირთვას.
სახელი
ივი ითარგმნება როგორც „ძვალი“. მაორები მოგზაურობიდან დაბრუნებას მოიხსენიებენ როგორც: „უკან ძვლებთან დაბრუნებას“ — რაც გულისხმობს წინაპრების დაკრძალვის ადგილზე დაბრუნებას. მაორი ავტორის კერი ხულმეს ყველაზე ცნობილი ნაწარმოების სახელია ძვლის ხალხი.
რესურსები ინტერნეტში
Map of tribal areas
Te Kāhui Māngai
[http://www.nzherald.co.nz/storydisplay.cfm?storyID=3452740&thesection=news&thesubsection=general Urban Māori article in The New Zealand Herald]
Tribal organisation
სქოლიო
მაორი
ალთინბაშის უნივერსიტეტი

ალთინბაშის უნივერსიტეტი — უნივერსიტეტი სტამბოლში (თურქეთი). დაარსდა 2008 წელს როგორც სტამბოლის ქემერბუგაზის უნივერსიტეტი, ამჟამინდელი სახელი მიიღო 2017 წელს. ალთინბაშის უნივერსიტეტს ჰყავს 5000-ზე მეტი საერთაშორისო სტუდენტი 89 ქვეყნიდან. უნივერსიტეტის სტუდენტების დაახლოებით 40% საერთაშორისოა. აქვს 3 კამპუსი, რომლებიც მდებარეობს სტამბოლში, კერძოდ ბაღჯილარის, ბაქირქიოისა და შიშლის რაიონებში. ალთინბაშის უნივერსიტეტი სთავაზობს 30 საბაკალავრო, 34 ასოცირებულ, 28 სამაგისტრო და 6 სადოქტორო პროგრამას.
აკრედიტაცია
ოფიციალურად აღიარებულია თურქეთის უმაღლესი განათლების საბჭოს მიერ (YÖK). არის საშუალო ზომის უმაღლესი საგანმანათლებლო დაწესებულება (8000–8999 ჩასარიცხი ადგილი).
უნივერსიტეტი აკრედიტებულია ევროკავშირისა და ზოგიერთი არაბული ქვეყნების მიერ (ერაყი, ეგვიპტე).
ფაკულტეტები
მედიცინის სკოლა
საინჟინრო და საბუნებისმეტყველო მეცნიერებათა სკოლა
სტომატოლოგიის სკოლა
ფარმაციის სკოლა
ეკონომიკურ და ადმინისტრაციულ მეცნიერებათა სკოლა
სამართლის სკოლა
გამოყენებითი მეცნიერებათა სკოლა
მენეჯმენტის სკოლა
სახვითი ხელოვნებისა და დიზაინის სკოლა
სქოლიო
თურქეთის უნივერსიტეტები
ფასანაურის კოშკი

ფასანაურის კოშკი — არქიტექტურული ძეგლი დუშეთის მუნიციპალიტეტის დაბა ფასანაურის სამხრეთ-აღმოსავლეთით, 7-8 კილომეტრზე, ციხის ქედზე. განეკუთვნება განვითარებულ შუა საუკუნეებს. კოშკი ზურგიანია (4,45 x 4,35 მეტრი; სიმაღლე 10,2 მეტრი), ოთხსართულიანი, ნაგებია კლდის ქვით. დაზიანებულია: ჩაქცეულია ხის კოჭებზე მოწყობილი სართულშუა გადახურვა და სახურავი. სწორკუთხა შესასვლელი პირველი სართულის სწორ კედელშია. დასავლეთით, მიწის დონიდან 1,75 მეტრ სიმაღლეზე, კარის წირთხლებში საურდულე ხვრელებია. შესასვლელის ზემოთ, მეორე, მესამე და მეოთხე სართულზე, თითო სარკმელია. კოშკს სათოფურები არ აქვს.
ლიტერატურა
დუშეთის მუნიციპალიტეტის კოშკები
Francisella

Francisella — გრამუარყოფითი პათოგენური ბაქტერიების გვარი. ისინი მცირე ზომის კოკობაცილური ან ჩხირის ფორმის, უძრავი ორგანიზმები არიან, რომლებიც მაკროფაგების ფაკულტატურ უჯრედშიდა პარაზიტებს წარმოადგენენ.
Francisella-ს გვარის წარმომადგენლები მკაცრი აერობები არიან და მათი კოლონიები Brucella-ს გვარის წარმომადგენლების კოლონიების მსგავსია მორფოლოგიურად.
Francisella tularensis აღმოჩენილი იყო ბაქტერიოლოგ ედუარდ ფრანცისის მიერ 1922 წელს, რომელმაც დაადგინა, რომ ეს სახეობა ტულარემიის გამომწვევი აგენტია.
პათოგენეზი
გვარის ტიპობრივი სახეობა, F. tularensis იწვევს ტულარემიას.
შესაბამის მყარ სუბსტრატზე 24 საათიანი ინკუბაციის შემდეგ, Francisella-ს კოლონიები მცირე ზომისაა (1-2 მმ), გამჭირვალე და თეთრი-მონაცრისფრო ან მოლურჯოა. 48 საათის შემდეგ ხშირად პრიალა ზედაპირი აქვთ.
სქოლიო
რესურსები ინტერნეტში
Francisella- ტაქსონიმიური ინფორმაცია, ბიოინფორმატიკის რესურსების ცენტრი
Francisella ვირთევზებში
ბაქტერიები
იმაკულადა

იმაკულადა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 763 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სერა-დუ-ტეიშეირის შემადგენლობაში.
2010 წლის მონაცემებით, მოსახლეობა 11 352 ადამიანს შეადგენდა, მოსახლეობის სიმჭიდროვე 35.81 კმ²-ზე. ფართობი 316 984 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
ჩიქოვანი

ჩიქოვანი
საკუთარი სახელი ჩიქოვანი შეიძლება აღნიშნავდეს ერთ-ერთ შემდეგ პიროვნებათაგანს:
ალექსანდრე ჩიქოვანი — ინჟინერ-ჰიდროენერგეტიკოსი
ალიკო ჩიქოვანი — არქიტექტორი
გიორგი ჩიქოვანი — ფიზიკოსი
გრიგოლ ჩიქოვანი — მწერალი
ვახტანგ ჩიქოვანი — საბჭოთა კავშირის გმირი
კონსტანტინე ჩიქოვანი — ნეიროქირურგი
მიხეილ ჩიქოვანი — ლიტერატურათმცოდნე
სამსონ ჩიქოვანი — სამედიცინო სამსახურის გენერალ-მაიორი
სიმონ ჩიქოვანი — პოეტი
დავით ჩიქოვანი — პუბლიცისტი
იხილეთ აგრეთვე
ჩიქოვანები
ჩიქოვანები
სარაგოსის მუნიციპალიტეტები

სარაგოსის მუნიციპალიტეტები
სარაგოსის პროვინცია შედის არაგონის ავტონომიურ გაერთიანებაში და შედგება 292 მუნიციპალიტეტისაგან. ესპანეთის ადგილობრივი თვითმმართველობის კანონის თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.
სარაგოსის მუნიციპალიტეტები ერთიანდებიან 17 კომარკაში (რომელთაგან ოთხი მდებარეობს ნაწილობრივ უესკის პროვინციის ტერიტორიაზე): არანდა, ბახო-არაგონ-კასპე, კამპო-დე-ბელჩიტე, კამპო-დე-ბორხა, კამპო-დე-კარინიენა, კამპო-დე-დაროკა, სინკო-ვილიასი, კომუნიდად-დე-კალატაიუდი, რიბერა-ალტა-დელ-ებრო, რიბერა-ბახა-დელ-ებრო, ტარასონა-ი-ელ-მონკაიო, ვალდეხალონი, სარაგოსა, ბახო-სინკა, ოია-დელ-უესკა, ხასეტანია, მონეგროსი (ბოლო ოთხი კომარკა ნაწილობრივ მდებარეობს უესკის პროვინციის ტერიტორიაზე).
სარაგოსის პროვინციის ფართობია 17 274 კმ² და 2019 წლის მონაცემებით მოსახლეობის რაოდენობა შეადგენს 972 528 მაცხოვრებელს. დედაქალაქია სარაგოსა, რომელიც ასევე მოსახლეობისა და ფართობის (973,78 კმ²) მიხედვით ყველაზე დიდი მუნიციპალიტეტია. ფართობით ყველაზე პატარაა — სინკო-ოლივასი (2,12 კმ²).
მუნიციპალიტეტების სია
რუკა
რესურსები ინტერნეტში
სქოლიო
ბოზოქლუ მუსტაფა-ფაშა

ბოზოქლუ მუსტაფა-ფაშა
ბოზოქლუ მუსტაფა ფაშა (დ. 1638, იოზგათის პროვინცია – გ. დეკემბერი, 1698, ედირნეს პროვინცია) — ოსმალეთის იმპერიის სახელმწიფო მოღვაწე, დიდი ვეზირი 1693–1694 წლებში. თანამდებობაზე შეცვალა სიურმელი ალი-ფაშამ.
რესურსები ინტერნეტში
islamansiklopedisi.info
ოსმალეთის იმპერიის დიდი ვეზირები
დაბადებული 1638
გარდაცვლილი 1698